***V súvislosti s COVID-19 sme požiadali o stanovisko a radu, ako postupovať Národný inšpektorát práce. Nižšie uverejňujeme stanovisko inšpektorátu práce ako aj Úradu verejnéhoho zdravotníctva SR v plnom znení. Veríme, že to pomôže aj správcom pri ich rozhodovaní.***

***Mgr. Eugen Kurimský, prezident ZSaUN***

Vážený pán Kurimský,

v spojitosti s Vašou požiadavkou zo dňa 25. marca 2020 Vám posielame stanovisko Úradu verejného zdravotníctva  (viď nižšie). Verím, že Vám to pomôže.

S úctou,

**Ladislav KEREKEŠ**

hovorca | oddelenie medzinárodných vzťahov a komunikácie| Národné kontaktné miesto EU-OSHA v SR



Masarykova 10 | 040 01  Košice | Slovak republic

phone.: +421 55 79 79 940 | cell.:+421 908 118 515

ladislav.kerekes@ip.gov.sk | [www.safework.gov.sk](http://www.safework.gov.sk/)



Úrad verejného zdravotníctva SR vydáva opatrenia na ochranu verejného zdravia v čase mimoriadnej epidemiologickej situácie na základe a v rozsahu rozhodnutí, prijatých Ústredným krízovým štábom SR.

Pri jednotlivých prevádzkach je potrebné zvážiť nasledovné:

a)            Nachádza sa prevádzka v zozname výnimiek? Ak áno prevádzky sa zákaz netýka.

b)           Dochádza v prevádzke k akémukoľvek kontaktu so zákazníkom? Ak je odpoveď nie, prevádzky sa zákaz netýka.

c)            Vykonáva sa činnosť služby v prevádzke? Ak je odpoveď nie, prevádzky sa zákaz netýka.

d)           Uzavreté prevádzky stále môžu fungovať cez eshop a donáškovou službou, nie však prostredníctvom výdajného okienka. Donášková služba sa nesmie odohrávať systémom „z dverí“ (predajne).

e)           Je potrebné prihliadať na maloobchod a veľkoobchod. Maloobchod je v zmysle opatrenia zakázaný, veľkoobchod nie.

f)            Prevádzky zmiešaného charakteru povoľujeme, pokiaľ predávajú LEN sortiment uvedený vo výnimkách.

Takže opatrenie na zatvorenie prevádzok maloobchodu a služieb má za cieľ čo najviac eliminovať zhromažďovanie verejnosti a eliminovať tak riziko nákazy.

Služby, ktoré sa nevykonávajú v samotnej prevádzke, nie sú opatrením dotknuté, nakoľko opatrenie zakazuje prevádzky poskytujúce služby, t.j. zatvára priestory v ktorých sa takéto služby poskytujú. Výkon služieb „v teréne“ nie je v súčasnosti obmedzený. Poskytovanie služieb je však potrebné podriadiť všeobecným preventívnym a ochranným opatreniam

- je potrebné zdržať sa akýchkoľvek plánovaných aktivít, ktoré nie sú naliehavé alebo neodkladné,

- je obmedzený pohyb a kontakt osôb,

- vo všetkých sférach spoločenského aj pracovného života je potrebné minimalizovať osobné stretnutia

a maximalizovať preventívne a ochranné opatrenia.

Takže napr. komunálne služby, ale aj havarijné, alebo na zabezpečenie akejkoľvek bezpečnosti samozrejme musia byť zabezpečené pri dodržaní ochranných opatrení. Ale napríklad školenia BOZP nie, lebo sú považované za organizáciu hromadných podujatí, ktorá je v súčasnosti zakázaná. Môžu však byť realizované dištančnou formou, cez internet, e-learningom a podobne.

<http://www.uvzsr.sk/index.php?option=com_content&view=article&id=4104:aktualizovane-opatrenia-uvz-sr-pri-ohrozeni-verejneho-zdravia&catid=250:koronavirus-2019-ncov&Itemid=153>

S pozdravom

**PhDr. Monika Zámečníková**

vedúca odboru

preventívneho pracovného lekárstva

Úrad verejného zdravotníctva Slovenskej republiky